II FESTIVAL O MUSEO DE PONTEVEDRA EN CURTAMETRAXES
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 26/09/2018)

A Deputación de Pontevedra no Proxecto Telecultura 2018-2019, a través do Museo de Pontevedra organiza o II Festival de curtametraxes sobre o Patrimonio cultural expostos nos edificios abertos ao público do Museo de Pontevedra. O Museo de Pontevedra en curtametraxes II é un festival de curtametraxes que ten como obxectivo fomentar e divulgar o patrimonio cultural entre os nenos, nenas e mozos e mozas sobre os fondos, obras e coleccións expostas no Sexto Edificio, Edificio Sarmiento e as Ruínas de San Domingos. Ademais este ano tamén faise mención especial á conmemoración do 90º aniversario da creación do Museo de Pontevedra. O obxectivo destas bases é regulamentar o procedemento de participación no II Festival de curtametraxes sobre o patrimonio cultural expostos no Sexto Edificio, edificio Sarmiento e Ruínas de San Domingos, así a como creación do Museo de Pontevedra. Poderán participar no festival de curtametraxes todo o alumnado de educación primaria de 5º e 6º, secundaria, bacharelato, graos medios ou formación profesional básica, tanto a título individual como en grupo, a condición de que estean representados por unha persoa maior de idade (pais, nais ou titoría legal en caso de presentarse de forma individual ou pola dirección ou xefatura de estudos de centro escolar cando se presenten a nivel grupal, xa que todos os participantes debe ser menores de idade a 31/12/2018). Non poderán participar no Festival de Curtametraxes aquelas persoas que interviñeran na realización deste Festival, tampouco os fillos e fillas das persoas empregadas da Deputación de Pontevedra, nin dos diferentes Centros dependentes da mesma en calquera dos concellos da provincia en primeiro ou segundo grao. Poderase invalidar calquera participación de persoas que fosen asistidas por quen teñen prohibida a súa participación. Pode participar todo o alumnado de centros de ensino tanto públicos como privados que impartan 5º e 6 º de Educación Primaria, Educación Obrigatoria Secundaria, Bacharelato ou Graos Medios ou Formación Profesional Básica de toda Galicia, tanto a título individual como colectivo. A participación será gratuíta. Existen catro categorías de participación: A representación legal (nais, pais ou titores) dos candidatos e candidatas ou ben a dirección ou xefatura de estudos dos centros de ensino deberán acceder a través de internet á Web www.museo. depo. es e completar o formulario de solicitude/preinscrición de conformidade cos termos e condicións contemplados nestas bases antes do día 18 de xaneiro de 2019. Para inscribir e remitir as curtametraxes no II Festival O Museo de Pontevedra en Curtametraxes as e os participantes poderán elixir entre unha das seguintes opcións, especificando sempre en que categoría se inscriben. Cada participante ou grupo de participantes só poderá presentar unha curtametraxe. Os centros de ensino só poderán presentar dúas curtametraxes por cada categoría. A data límite de recepción das curtametraxes será o día 12 de abril de 2019. As obras presentadas deberán levar obrigatoriamente un título, o mesmo que debe constar na ficha de inscrición. Os nomes que figuren na ficha de inscrición deberán ser os mesmos que figuren nos títulos de crédito das obras presentadas. A inscrición das curtametra xes no festival comporta a aceptación das presentes bases. As obras presentadas na presente edición do festival non poderán ser admitidas para participar en vindeiras edicións do mesmo. Os responsables das curtametraxes inscritas autorizan o emprego dun fragmento das obras, para a súa posible difusión en calquera medio de comunicación. As curtametraxes presentadas ao festival deberán ter como obxectivo valorizar o patrimonio cultural e musical exposto no Sexto Edificio, edificio Sarmiento e Ruínas de San Domingos desde os ollos dos rapaces e rapazas. Por iso, desde o Museo de Pontevedra ofrécese a posibilidade de visitar o Patrimonio que hai nos diferentes edificios visitables que compoñen o Museo, e para os centros escolares ofrécese a posibilidade de, ademais de realizar unha visita guiada, participar nun obradoiro relacionado coa disciplina audiovisual. Os obradoiros de audiovisual poderanse impartir no mesmo centro educativo no horario que o centro dispoña e con carácter gratuíto para os centros da provincia de Pontevedra. As obras presentadas serán en idioma galego e poden incluír subtítulos para as persoas con discapacidade auditiva. A Organización do festival resérvase o dereito de excluír todas aquelas obras cuxo contido sexa obsceno, violento, sexista, racista ou vulnere algún dereito fundamental das persoas. As curtametraxes presentadas ao festival poderán ter sido realizadas con cámaras, videocámaras, tabletas ou teléfono móbil. As curtametraxes presentados deberán presentarse con título da película e o centro de ensino coa localidade e provincia. Ao final do filme débense incluír todos os créditos (nome dos e das protagonistas, dirección e guionista). As curtametraxes deben estar dirixidas, protagonizadas e realizadas polo alumnado dos centros de ensino e non poderá durar máis de cinco minutos, incluídos os créditos. O Festival resérvase o dereito de non aceptar as copias que, tralas comprobacións técnicas necesarias, non resulten adecuadas para a súa proxección ou non teñan os créditos completos ou título, comunicándolle aos representantes da película e solicitando unha nova copia nun prazo de dous días hábiles. As obras serán seleccionadas por un Xurado, presidido polo Blanca Esmeralda Belilles Mihalik da Deputación de Pontevedra ou por a persoa en quen delegue e composto por profesionais e expertos do medio cinematográfico, audiovisual da comunicación e a cultura. A súa decisión será inapelable. Non poderán formar parte do xurado persoas con intereses na produción, distribución ou calquera outro tipo de explotación ou participación coas películas seleccionadas no Festival. As deliberacións do Xurado serán secretas e as decisións serán adoptadas por maioría simple. Os premios do Festival O Museo de Pontevedra en Curtametraxe teñen como finalidade a visibilización e valorización das curtametraxes máis destacadas dentro do conxunto das presentadas ao festival. Entregaranse oito premios, dous en cada categoría, previa selección dun xurado de expertos. O xurado terá liberdade para deixar unha categoría deserta, ou realizar unha mención especial. As contías dos premios son as seguintes: Os premios serán entregados na gala de clausura do festival, a celebrar o venres 31 de maio 2019 no salón d e actos do Sexto Edificio do Museo de Pontevedra e serán ingresados nunha conta bancaria a nome da/o menor/es se participase a nivel individual, ou a nome do centro de ensino e que deberá destinarse preferentemente a formación dos participantes. A contía económica dos premios estará suxeita ás retencións que determine a lexislación vixente no momento do seu abono por parte da Organización do Festival, e entenderanse, en todo caso, incluídas na asignación económica de devanditos premios. Todas as obras presentadas ao festival que cumpran cos requisitos indicados nestas bases obterán un diploma de participación independentemente de ter ou non sido galardoadas con algún premio. As curtametraxes inscritas no festival que cumpran os criterios das bases de participación poderán ser visualizadas a través da páxina Web www.museo. depo. es, no Facebook do Museo ou a través da canle de Youtoube a partir do día 20 de maio do 2019 e mesmo nalgunhas dependencias do Sexto Edificio ou edificio Sarmiento. Será responsabilidade das e dos participantes contar coas autorizacións pertinentes sobre o material empregado nas curtametraxes, referido aos dereitos de propiedade intelectual, dereitos de autor, de explotación, de honra, intimidade e imaxe así como calquera outros dereitos de terceiros. Do mesmo xeito, responsabilizaranse tamén dos dereitos de imaxe das persoas que aparezan nas curtametraxes, eximindo á organización de calquera tipo de responsabilidade neste sentido. A organización do festival declina toda responsabilidade legal sobre as curtametraxes presentadas a concurso e sobre o seu contido. Os autores das obras ceden ao festival os dereitos de explotación das curtametraxes, consistentes na reprodución, comunicación e distribución pública das mesmas. Estes dereitos exercitaranse sempre co recoñecemento da súa condición de autor/a, agás manifestacións en contra. A teor do disposto na Lei Orgánica de 13 de decembro de 1999, de Protección de Datos de Carácter Persoal, no Regulamento (UE) 2016/679 do Parlamento Europeo e do Consello, do 27 de abril, xeral de protección de datos, e nas disposicións normativas estatais de aplicación, así como no Real Decreto 3/2010, de 8 de xaneiro, polo que se regula o Esquema Nacional de Seguridade no ámbito da administración electrónica declárase que os datos que se recolla, segundo a súa finalidade, poderán ser incorporados ao Sistema de Información da Deputación de Pontevedra. O uso destes datos restrinxirase exclusivamente á xestión dentro do propio festival, podendo procederse a súa cesión ou comunicación a outras Administracións Públicas ou a terceiros nos supostos previstos pola Lei. As pe rsoas interesadas poderán acceder, rectificar e suprimir os seus datos, así como exercitar outros dereitos ou revocar o consentimento segundo o previsto en https://depo.gal/proteccion-de-datos/exercicio-de-dereitos. A organización resérvase o dereito de modificar estas bases no caso de que por calquera imprevisto ou omisión fose necesario. A participación no festival supón automaticamente a aceptación destas bases. Deputado de Cultura e Lingua Detelin Remiro Bejo